Saldainis
Saldainis – konditerinis gaminys iš cukraus, krakmolo, sirupo ir įvairių priedų (riešutų, riebalų, aromatinių medžiagų, pieno ir kakavos produktų, vaisių ir kt.). Būna šokoladiniai, vafliniai, plaktiniai, vaisiniai, griliažiniai saldainiai, nors dabar yra didelė įvairiopų saldainių įvairovė. Lietuvoje gaminami nuo XIX a. pab. Tarpukariu Lietuvoje veikė 38 saldainių fabrikai (Šiaulių „Rūta“ ir „Birutė“, Kauno „Tilka“, Klaipėdos „Lascha“ ir kt.). Tarybiniais metais LTSR buvo 3 pagrindiniai saldainių gamintojai: „Rūta“, „Vilniaus pergalė“ ir Kauno konditerijos fabrikas.